Այս տարի` հուլիսի 3-ին, «Լույսի» կրթաթոշակառուները հավաքվեցին Երևանի «Այբ» ավագ դպրոցում`ազդարարելու «Զարգացնենք Հայաստանը միասին» ծրագրի մեկնարկը: «Այբ» կրթական հիմնադրամի հոգաբարձուների խորհրդի նախագահ հայր Մեսրոպ Արամյանը հանդես եկավ ողջույնի ոգեշնչող խոսքով` երիտասարդներին կոչ անելով ներգրավված մնալ Հայաստանի զարգացման գործում: Նա խոսեց «Այբ»-ի հիմնադրման մասին` որպես կրթության հանդեպ նորարարական մոտեցման օրինակի, որն սկզբում ընդամենը երազանք էր, սակայն համառության շնորհիվ իրականության կոչվեց: